REFERAT FRA MØTE I ARBEIDSMILJØUTVALGET 1.04.2014

**Til stede**

Fra arbeidstakersiden:

hovedverneombud Ragnar Windahl, leder

verneombud Merete Lieng

verneombud Bror Mikkelborg

Fra Arbeidsgiversiden:

seksjonsleder Arvid Andresen (frafall)

dekan Stein Rokseth

direktør Gyrid Garshol

Observatører:

 Hilde Stensrud – rep. BHT Stamina

Referent:

Ranveig Reknes Overvik, sekretær AMU

**Sak 04/01/ 2014/ Godkjenning referat fra Amu 25.2.2014**

**Sak 04/02/2014/ Ledelsen informerer**

Innleder: Gyrid Garshol

* Gjennomgang medarbeiderundersøkelsen. Alle enheter jobber med tilbakemeldingsmøter. Det har vært høy deltakelse ved KHIO – 71 % har svart på undersøkelsen. Målet er at vi ved utgangen av semesteret skal vi ha handlingsplaner ved alle enheter. Det er forskjellig utfordringer ved de ulike enhetene. Resultater presenteres allmøte 10.april.
* Seksjon it/bygg og plan øk slått sammen til stor seksjon. Utlysning på seksjonssjef utlyst og tilsettingsprosessen vil bli fullført i løpet av våren.
* Styret ved Kunsthøgskolen jobber med struktur i sektoren, det er viktig å klargjøre hvilke konsekvenser en strukturmelding vil få for skolen.
* Valgordning av ledelsen ved Kunsthøgskolen er oppe til vurdering. Det skal tas stilling til om vi ønsker en ledelse på valg eller gjennom tilsetting. Dette legges frem for styret i juni.

**Sak 04/03/2014 BHT informerer**

Innleder: Hilde Stensrud

* Presentasjon av ny representant fra BHT, Hilde Stensrud
* Stamina har flyttet til Ullevål stadion, sammen med Nemi. Fordel for bedriftskunder at de er samlet på samme sted. Ny mailadresser kommer.
* Det avtales møte med HVO og BHT for oppfølging av handlingsplan før sommer. HMS koordinator kaller inn.

**Sak 04/04/2014 Årsrapport 2013**

Innleder: Ragnar Windahl

Års-hjulet er under arbeid og års rapportering vil bli en del av dette. Kommentar fra Gyrid om hvor vidt det bør fremkomme pålegg for tilsyn fra Arbeidstilsynet våren 2013.

Rapporten går videre til styret for orientering.

**Sak 04/05/2014 Handlingsplan etter vernerunder våren 2013**

 Innleder: Gyrid Garshol

Handlingsplanene omhandler kontorplasser for seksjonen for plan og økonomi, seksjon for personal og organisasjon, seksjon for bibliotek og arkiv og seksjon for kommunikasjon og service. Av saker som påpekes for alle avdelinger er ventilasjon og lys. Tiltak følges videre.

Ønske om hele vegger p.g.a. støy i biblioteket er det ikke funnet midler til i budsjettet. Seksjon for Design har fått midler til endinger i kontorlandskapet – se tegning.

Vi er i gang med en del større arealomrokkeringer som tar en del midler. I saker som er knyttet til inneklima er det viktig å ta kontakt med seksjon for it, innkjøp og bygningsdrift, ved driftsleder Vidar Iversen og videre til Byggeier.

Hund på jobb er det tatt tak i, men ikke løst ennå. Dette til tross for god skilting over hele skolen.

Ved neste vernerunde er det et poeng at hver enhet skriver sine egne handlingsplaner. Dette skal inn i Års-hjulet. HVO ønsker at handlingsplan blir et løpende dokument.

**Sak 04/06/2014 Handlingsplan vernerunder høsten 2013. Oppfølgingssak fra forrige møte. Frist for å levere Handlingsplan er satt til 21.3.2014.**

Innleder:Ragnar Windahl

Seksjon for teknisk produksjon og kunstakademiet.

Seksjon for teknisk produksjon – en liten del av vernerunden gjenstår. Saker omhandler generelt orden og rydding.

Verksted for keramikk: Behov for gode løsninger for avtrekk. Dette er en stor utgift og det jobbes for å finne gode løsninger og må tas i forhold til budsjettering.

Kunstakademiet har ikke levert handlingsplan.

**Sak 04/07/2014 Tilstandsrapportering Likestilling 2013**

 Innleder: Gyrid Garshol

Dette er en tilstandsrapport som sendes til departementet. Det er gjennomgående en liten overvekt av kvinner i adm. stillinger. På avd. nivå er det flest kvinner avd. for ballett og flest menn avd. for design.

Administrasjon inneholder også teknisk personell. Støttestillinger menes i vår sammenheng bibliotek.

Kunsthøgskolen i Oslo ligger bra an i henhold til likestilling. Ved manglende likestilling ved noen enheter f.eks. Design må dette følges opp via rekrutteringsprosesser.

Antall kvinner i 1.stillinger ved KHIO er på ca. 44 %.

**Sak 04/07/2014** **Valg av verneombud ved Scenekunst – kontorarbeidsplasser**

 Innleder: Gyrid Garshol

Frist for valg av verneombud var 1. april. HVO tar kontakt med Ingunn Rimestad.

**Sak 04/08/2014 Medarbeiderundersøkelsen**

 Innleder: Gyrid Garshol

Se under over - Sak 04/02/2014/

**Eventuelt:**

* Skadesak: Ragnar Windahl og Arvid Andersen.

Skadesak fremkom i møte som handlet om helt andre ting. Skaden gjaldt en student på gipsverkstedet som hadde fått en knivskadet. Skaden viste seg å være omfattende og forårsaket skade på sener. Studenten opplevde at dette ikke hadde blitt tatt tak i på skolen. Det var ikke skrevet skaderapport. Studenten ble bare sendt videre. Mulig at skaden kan bli varig. Ragnar fikk skrevet rapport og skal ta en samtale med studenten. Rapport videre til HMS koordinator, HMS koordinator tar evt. kontakten videre med NAV.

Verksmester ikke stilsted da skaden ble gjort. På legevakten ble det gjorde en feil og det ble i etterkant behov for operasjon. Studenten er fremdeles ikke tilbake til skolen etter saken.

Dette får konsekvenser for studenten, som muligens ikke bestå eksamen pga skaden. Det fremkommer i ettertid at det vanskelig å få kommunisert denne type hendelser og det er uklare linjer for hvordan dette gjøres.

Tiltak for sikkerhets håndtering på verkstedene er individuell sikkerhetsopplæring.

Rapportering av skader skal skje til studieleder og skademelding sendes AMU, med hms koordinator.

* Ombygging: Gyrid Garshol

Det skal legges et dekke over de stor rommet til kantinen. Dette blir kontorer og møterom for ledelse, samt møteplass. Det er fremsatt noe flere forslag som ikke er konkludert. Dette vil bli forhandlet med tillitsvalgt.